Diari Oficial de la Generalitat Valenciana


Sumari del DOGV 7888, del 05-10-2016 (2016/7632)

RESOLUCIÓ de 29 de setembre de 2016, del director general del SERVEF, per la qual es convoquen, per a l'exercici 2016, les subvencions destinades a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social (INTEGREM), en aplicació de l'Ordre 17/2016, de 14 de setembre, de la Conselleria d'Economia Sostenible, Sectors Productius, Comerç i Treball.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7888

Data del DOGV
:   05-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7632


Data del document
:   29-09-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de setembre de 2016, del director general del SERVEF, per la qual es convoquen, per a l'exercici 2016, les subvencions destinades a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social (INTEGREM), en aplicació de l'Ordre 17/2016, de 14 de setembre, de la Conselleria d'Economia Sostenible, Sectors Productius, Comerç i Treball. [2016/7632]  
Índex  
Introducció  
Resolució  
Primer. Convocatòria  
Segon. Objecte i condicions de la concessió de la subvenció  
Tercer. Obligacions de les entitats beneficiàries  
Quart. Inici dels itineraris  
Cinqué. Desenvolupament dels itineraris  
Sisé. Seguiment dels itineraris  
Seté. Duració dels itineraris  
Huité. Termini d'execució dels itineraris  
Nové. Accions Formatives a desenvolupar  
Desé. Valors per al càlcul de subvencions  
Onzé. Bestreta subvenció  
Dotzé. Forma i termini en què han de presentar-se les sol·licituds  
  
Tretzé. Documents i informacions que han d'acompanyar-se a la petició  
Catorzé. Criteris de valoració de les sol·licituds  
Quinzé. Termini de resolució i notificació  
Setzé. Mig de notificació o publicació dels distints tràmits a formalitzar en el procediment  
Disseté. Qualificació del personal tècnic  
Dihuité. Pòlissa d'assegurances  
Dinové. Expedient individual  
Vinté. Compte justificatiu  
Vint-i-uné. Justificació amb informe d'auditor  
Vint-i-dosé. Minoracions de les ajudes concedides per a la realització de les accions del bloc 2  
Vint-i-tresé. Dret de la competència  
Vint-i-quatré. Criteri de distribució territorial  
Disposicions finals  
Primera: Facultats d'execució i desenvolupament  
Segona: Entrada en vigor  
Annexos  
Annex I: Distribució econòmica i d'itineraris per províncies (quadro)  
Annex II: Elements identificatius de l'origen de la subvenció (logos)  
  
  
  
La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en els punts 2 b) i 4 b) de l'article 160, en relació amb els articles 164, punts c) i e), 165 i 166, estableix la necessitat, en matèria de subvencions, de separar i tramitar independentment l'aprovació de les bases reguladores mitjançant una ordre i les diferents convocatòries aprovades per mitjà de les corresponents resolucions.  
En virtut de les competències i funcions que, en matèria d'Intermediació i Inserció Laboral, Orientació i Formació per a l'ocupació, la Llei 3/2000, de 17 d'abril, atribueix al Servef, es va publicar, amb data 21 de setembre de 2016, l'Ordre 17/2016, de 14 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de les subvencions per a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social.  
  
Per a la convocatòria d'aquestes subvencions hi ha crèdit disponible en la línia S7972000 del subprograma 322.54, Inserció Laboral, del pressupost del Servei Valencià d'Ocupació i Formació (d'ara en avant, SERVEF) per a 2016.  
En virtut del que exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer. Convocatòria  
1. Convocar per a l'exercici 2016, les subvencions destinades a la realització d'itineraris d'inserció laboral per part d'entitats especialitzades en l'atenció de col·lectius en risc o en situació d'exclusió social (INTEGREM) que es regirà, amb caràcter general, en les bases contingudes en l'Ordre 7/2016, de 14 de setembre, de 2016 (DOCV 7878, 21.09.2016) i, amb caràcter particular, per les disposicions de la present resolució.  
2. Aquestes subvencions es finançaran amb càrrec al capítol 4, codi de línia S7972000 del subprograma 322.54, per a l'exercici 2016, per un import global màxim de 3.000.000 euros, amb fons procedents del Servei Públic d'Ocupació Estatal  
  
Segon. Objecte i condicions de la concessió de la subvenció.  
1. Constitueix l'objecte de la concessió de les presents subvencions, d'acord amb el punt 1 de l'article 1 de l'Ordre, la realització, a la Comunitat Valenciana, d'itineraris personalitzats d'inserció dirigits a les persones inscrites com a desocupades integrants de col·lectius en risc d'exclusió social, determinades en el punt 2 de l'article 1 de les bases reguladores.  
2. Podran ser beneficiàries de les ajudes les entitats descrites en l'article 2 de l'Ordre.  
3. Les persones amb malaltia mental crònica a les quals s'al·ludeix en l'article 1.2 c) l'Ordre, acreditaran aquesta dita condició per mitjà d'informe actualitzat del metge-psiquiatre de la Unitat de Salut Mental que té assignat el cas, firmat amb una antelació màxima de tres mesos a la data d'incorporació a l'itinerari.  
  
Tercer. Obligacions de les entitats beneficiàries  
1. Les entitats beneficiàries hauran de complir les obligacions establides en els articles 2 i 3 de l'Ordre, amb les especificacions següents:  
  
a) El termini de conservació dels documents justificatius dels fons rebuts haurà de ser de quatre anys, sense perjudici del que estableix l'article 39 de la Llei 38/2003, de 17 de novembre, General de Subvencions  
b) En relació amb el que estableix la lletra e), del punt 1 de l'article 3 de l'Ordre, la publicitat de l'activitat farà referència al fet que la present convocatòria de subvencions s'ha finançat amb càrrec als fons procedents de la Conferència Sectorial d'Ocupació i Assumptes Laborals 2016, i incorporarà els elements identificatius que figuren en l'annex II d'aquesta resolució de convocatòria.  
c) D'acord amb el que estableix l'article 2.2 a) de l'Ordre, les instal·lacions en què tinguen lloc les accions del bloc 1 dels itineraris d'inserció han de permetre la realització integral de les accions d'aquest bloc i complir amb la legislació vigent en matèria d'accessibilitat universal, de manera que no existisca discriminació a les persones amb discapacitat i es faça efectiva la igualtat d'oportunitats, i s'adequaran així mateix a la normativa vigent en matèria de seguretat, higiene i prevenció de riscos laborals de centres de treball.  
  
Així mateix, les estades i característiques que mínimes han de tenir les instal·lacions són les següents:  
a) Zona d'espera.  
b) Zona d'atenció individual, que garantisca la privacitat.  
c) Sala d'atenció grupal per a un mínim de 8 usuaris (recomanable 45 m²).  
d) Sala d'informàtica per a un mínim de 8 usuaris (recomanable 45 m²), dotada amb ordinadors per a tots ells i amb accés a internet per mitjà d'una connexió de banda ampla.  
Es podrà utilitzar la mateixa sala per a l'atenció grupal i informàtica sempre que els elements informàtics emprats, com a ordinadors, impressores o qualsevol altre material, puga ser fàcilment retirat per a permetre un ús convenient de l'acció grupal requerida.  
  
Tots els espais han d'estar clarament identificats i diferenciats.  
  
Els locals hauran d'estar oberts al públic un mínim de 20 hores a la setmana i disposar d'un punt d'informació permanent durant el dit horari.  
Les persones participants, mentres estiguen realitzant algun dels itineraris, hauran de poder tenir accés a l'ús dels equips informàtics i connexió a internet per a realitzar tasques relacionades amb el contingut dels itineraris.  
  
Quart. Inici dels itineraris  
En relació amb el que estableixen els articles 3.1 h) i 21.1 de l'Ordre, l'entitat beneficiària haurà de comunicar, de forma fefaent, la data d'inici de les accions, que haurà detenir lloc en el termini màxim d'un mes a comptar des de l'endemà de la notificació de la resolució de concessió de la subvenció, amb indicació de l'horari general i del lloc de realització dels itineraris, tot això amb anterioritat a aquella data. En tot cas, les accions hauran d'iniciar-se en 2016.  
  
Cinqué. Desenvolupament dels itineraris  
Cada bloc dels itineraris establerts en els articles 4, 5 i 6 de l'Ordre, es desenvoluparà de la manera següent:  
1. Desenvolupament del Bloc 1:  
En relació amb els articles 5 i 6 de l'Ordre, hauran de tenir-se en compte els punts següents:  
a) Les accions individuals, triades per l'entitat en funció de les necessitats que presenten les persones participants, s'inseriran preferentment en el marc de les actuacions següents:  
 Entrevista diagnòstic inicial  
 Disseny de l'itinerari personalitzat d'inserció  
 Acompanyament i informació durant l'itinerari personal  
 Reforç de les accions de formació  
 Informació general sobre autoocupació  
 Seguiment de la busca d'ocupació.  
b) L'entitat, després d'establir un diagnòstic inicial i un perfil de la persona participant, seleccionarà, d'entre el catàleg d'accions grupals integrat en la seua metodologia, les accions oportunes en relació amb les següents àrees d'actuació:  
 Formació en habilitats personals per a l'ocupació  
 Formació en habilitats preprofessionals  
 Formació en habilitats professionals.  
c) Les accions realitzades en competències clau, sempre dins d'atenció grupal, buscaran proporcionar a les persones participants els coneixements necessaris per a la superació de les proves de competències clau que els faculten per a la realització, si és el cas, d'accions formatives relacionades amb certificats de professionalitat que exigisquen un nivell 2 per a participar en aquestes, i l'entitat beneficiària s'encarregarà de facilitar que les persones participants puguen presentar-se a la realització de les proves pertinents. Si després del disseny de l'itinerari d'inserció la persona participant no realitza l'itinerari que inclou els blocs 2 i 3 o s'ha decidit derivar-la a una acció formativa de Nivell 1, els continguts en tals matèries hauran d'anar encaminats a proporcionar els coneixements necessaris per a desenvolupar-se amb normalitat en un entorn laboral.  
El SERVEF, en les condicions que es determinen oportunament, posarà a disposició de les entitats l'accés a la plataforma multimèdia creada per a la realització d'activitats en relació amb aquests continguts.  
  
d) La duració de l'itinerari del bloc 1 es realitzarà tenint en compte que cada participant realitzarà, com a referència, 120 hores, de les quals, un mínim de 20 seran d'atenció individual.  
Les entitats podran desenvolupar itineraris en què el nombre d'hores dedicat a aquest bloc siga diferent del dels valors utilitzats com a referència, sempre que es respecte, en tots els itineraris, el mínim fixat d'hores d'atenció individualitzada. No se subvencionarà una execució d'hores superior a la del total d'hores assignades a l'entitat per a realitzar les accions contingudes en aquest bloc.  
2. Desenvolupament del Bloc 2.  
En relació amb els articles 5 i 6 de l'Ordre, haurà de tenir-se en compte els punts següents:  
a) L'entitat determinarà la formació que més s'ajuste a les necessitats de les persones participants amb l'objectiu que obtinguen el nivell de formació mínima adequada per a participar posteriorment, amb aprofitament, en les Experiències en Entorns Laborals (d'ara en avant «EEL»), tenint en compte que el nombre de places en les accions formatives serà coincident amb el nombre d'itineraris del bloc 2 (entre el 50 % i el 70 % del nombre de participants en els itineraris del bloc 1).  
  
Als dits efectes el nombre d'alumnes per acció formativa serà com a màxim de 10 alumnes.  
b) Junt amb la resolució de concessió de la subvenció, el Servef facilitarà a les entitats una llista dels projectes formatius aprovats al conjunt d'entitats beneficiàries del programa, amb l'objecte que aquestes, si ho consideren adequat i així s'acorda amb l'entitat corresponent, puguen derivar participants a accions formatives impartides per altres entitats beneficiàries del programa, per mitjà d'intercanvi no necessàriament recíproc. Això, de conformitat amb el que estableix el paràgraf 2n, del bloc 2 de l'article 5 de l'Ordre.  
Aquesta derivació no afectarà les EEL del bloc 3, que continuaran sent responsabilitat de l'entitat remitent.  
c) En el cas que s'autoritze el projecte formatiu, i després de la petició telemàtica formulada per les entitats beneficiàries, s'expedirà el certificat individualitzat d'aprofitament de l'alumnat que haja superat el curs.  
3. Desenvolupament del Bloc 3.  
En relació amb els articles 5 i 6 de l'Ordre, haurà de tenir-se en compte els punts següents:  
a) Per a poder realitzar les EEL, les persones participants hauran d'haver assistit, almenys, al 75 % de les hores de què consta l'acció formativa a què van ser derivats i comptar amb informe favorable de l'equip docent que s'haja encarregat d'impartir-la.  
b) Els itineraris que integren el present bloc 3 hauran de desenvolupar un pla personalitzat perquè la persona participant obtinga una experiència en empreses que exercisquen activitats relacionades amb el contingut de les accions formatives rebudes en el bloc 2.  
c). L'entitat beneficiària elaborarà, d'acord amb el centre de treball en què es realitzen les EEL, un programa formatiu en què, necessàriament, haurà de constar:  
- Àrees o departaments del centre de treball a què assistirà la persona participant, amb la temporalització corresponent a cada un.  
- Desenvolupament de les activitats en cada àrea o departament, amb especificació dels punts següents:  
?Activitats formatiu-productives, que han de servir per a executar o, si és el cas, completar la competència professional requerida en l'ocupació.  
?Activitats d'avaluació, que han de permetre a la persona participant demostrar la competència professional objecte d'acreditació i a l'instructor del centre de treball constatar-la.  
Tots aquests aspectes, i qualsevol altre que es considere oportú, seran inclosos en el document que sustente el compromís de col·laboració entre l'entitat beneficiària i l'empresa on es realitzaran les EEL, que serà subscrit per ambdues parts.  
d) S'haurà de notificar als representants legals dels treballadors de les empreses o dels centres de treball on es s'hagen de realitzar les EEL el programa d'aquestes i les persones participants.  
e) El centre de treball en què es desenvolupe l'EEL designarà un instructor per cada tres persones participants o fracció d'entre el seu personal qualificat, les funcions del qual seran les següents:  
?Supervisar i donar suport tècnic a les persones participants en el desenvolupament de les pràctiques.  
?Distribuir les tasques entre l'alumnat.  
?Col·laborar en l'avaluació dels persona participants.  
f) El seguiment i l'avaluació de les persones participants seran realitzats pel personal tècnic de l'entitat beneficiària, en col·laboració amb l'instructor del centre de treball.  
g) La relació entre la persona participant i l'empresa en el centre de treball de la qual es desenvolupen les EEL no tindrà, en cap cas, naturalesa jurídica laboral o funcionarial. Per tant, les persones participants no podran percebre de l'empresa cap retribució per la seua activitat formativa, ni pels resultats que puguen derivar-se'n.  
h) L'empresa no podrà cobrir, ni tan sols amb caràcter interí, cap lloc de treball en plantilla amb la persona participant que realitze les EEL, llevat que s'establisca a aquest efecte una relació laboral amb contraprestació econòmica per serveis contractats. En aquest cas es considerarà que la persona participant abandona les EEL en el centre de treball, fet que haurà de ser comunicat per l'empresa o institució col·laboradora a l'entitat beneficiària, que procedirà a donar de baixa aqueixa persona participant, ja que l'EEL i la contractació han de quedar perfectament delimitades.  
i) Les persones participants estaran cobertes, en tot cas, per l'assegurança a què fa referència l'article 21, punts 2 i 3 de l'Ordre.  
j) Abans de l'inici de les EEL en una empresa l'entitat facilitarà a la corresponent Direcció Territorial del SERVEF la documentació següent:  
  
 Programa formatiu a desplegar  
 Document que sustente el compromís de col·laboració entre l'entitat beneficiària i el centre de treball i on s'arrepleguen les condicions en què es desenvoluparà aquesta fase de l'itinerari. Aquest document haurà de consignar expressament el reconeixement d'ambdues parts que aquesta col·laboració s'emmarca en l'àmbit de l'Ordre i de la present de convocatòria, la supervisió de la qual correspon al SERVEF, que podrà establir els mecanismes de control procedents per a examinar el compliment dels seus fins.  
 Document on es designe l'instructor que supervisarà la realització de les EEL.  
k) Amb caràcter general, l'entitat podrà incorporar noves persones participants, per a substituir les que hagen causat baixa, sempre que siga factible la realització íntegra de l'itinerari per les aquestes persones en el termini màxim que disposa l'entitat a aquest efecte. En el cas de les accions formatives la substitució de persones participants es regirà pel que estableix l'article 22.2.2 de la present convocatòria.  
  
Sisé. Seguiment dels itineraris  
Durant el desenvolupament dels itineraris, cada tècnic orientador o docent encarregat farà el seguiment i l'avaluació de les accions realitzades, deixant constància per escrit en l'expedient individual a què fa menció la disposició dinovena, dels resultats de l'avaluació contínua en les sessions de seguiment i avaluació que l'equip realitzarà periòdicament, coordinades pel tutor. L'avaluació final, resultat del seguiment i l'avaluació de tot el procés que haja conformat l'itinerari, podrà ser supervisada pel SERVEF.  
  
  
Seté. Duració dels itineraris  
Els itineraris regulats en el capítol II de l'Ordre, tindran la duració següent:  
1. Per al bloc 1. Accions d'orientació: Cada participant realitzarà, com a referència, 120 hores, de les quals un mínim de 20 hauran de ser d'atenció individual.  
2. Per al bloc 2. Formació: Cada participant rebrà fins a 90 hores.  
  
3. Per al bloc 3.Experiència en entorns laborals: Cada participant rebrà fins a 50 hores.  
  
Octau. Termini d'execució dels itineraris  
Els itineraris, D'acord amb el que estableix l'article 7 de l'Ordre, hauran de finalitzar abans de l'1 d'agost de 2017.  
  
Nové. Accions Formatives a desenvolupar.  
Es podran desenvolupar els següents tipus d'accions formatives:  
a) Formació certificable inclosa en el Catàleg d'Especialitats Formatives del Servei Públic d'Ocupació Estatal (d'ara en avant SPEE).  
b) Formació no certificable inclosa en el Catàleg d'accions i especialitats formatives del SPEE.  
c) Formació no inclosa en el Catàleg d'accions i especialitats formatives del SPEE.  
  
Desé. Valors per al càlcul de les subvencions  
El càlcul de les subvencions es realitzarà d'acord amb els imports següents:  
1. Beques compensatòries per la realització de l'itinerari: la quantia estarà determinada pels dies que la persona participant haja assistit a les accions del bloc 1, a raó de 4 euros diaris fins a un màxim de 240 euros i per l'assistència a accions dels blocs 2 i 3, a raó de 4 euros diaris i fins a un màxim de 112 euros, tot això en relació amb el que estableixen els articles 8.1.a.1; 9.2.c.1 i 9.2.c.3 de l'Ordre..  
2. Per Informe de l'Auditor: el límit d'este concepte serà de 2.000 euros, en relació amb el que estableixen els articles 8.1.a.2 i 9.2. d) de l'Ordre.  
3. Per Despeses directes del Bloc 1: fins a 20,98 euros, en concepte de despeses salarials, per cada hora acreditada en la realització de les accions que integren aquest bloc per part del personal tècnic habilitat per a això. Si en dividir la remuneració mensual del tècnic per les hores mensuals de què consta la seua jornada de treball el cost salarial per hora és inferior a 20,98 euros, s'abonarà el resultant; tot això en relació amb els articles 8.2.a i 9.2.a.2 de les l'Ordre.  
4. En còmput anual, la subvenció en concepte de despeses salarials no podrà superar, en cap cas, la quantitat de 32.266,20 - per orientador, import que correspon a les retribucions que el SERVEF té establides per als seus «Orientadors Laborals».  
5. Per despeses relatives al Bloc 2:  
D'acord amb el que preveu l'article 9.2 apartat b de de bases, en el cas de formació certificable s'aplicarà el mòdul establit en el Reial Decret sobre el corresponent certificat de professionalitat, pel nombre d'hores i alumnes. Quan es tracte de formació no certificable, inclosa o no en el Catàleg d'accions i especialitats formatives del SPEE, o en el cas que el Reial Decret abans citat no establira cap mòdul, s'aplicarà un mòdul de 8,10 euros pel nombre d'hores i alumnes.  
  
6. En relació amb els articles 8.1.a.3 i 21.3 de l'Ordre, la quantia màxima a subvencionar per a la subscripció de la pòlissa d'assegurances a què fan referència l'article 9.2e de l'Ordre i l'article 20 de la present convocatòria, és de 23,12 euros per persona participant.  
  
Onzé. Bestreta de subvenció  
1. En relació amb l'article 11.1 de l'Ordre, podrà anticipar-se a l'entitat beneficiària el pagament de l'import del 30 % de l'ajuda concedida, segons el que estableix l'article 171.3.a) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, amb la justificació prèvia de l'inici de les actuacions. La data límit de presentació de la sol·licitud de bestreta serà el 15 de març de 2017.  
  
Dotzé. Forma i termini en què han de presentar-se les sol·licituds  
  
1. Les sol·licituds es formalitzaran en impresos normalitzats que es presentaran en la corresponent Direcció Territorial del SERVEF, sense perjudici de poder presentar-les en la resta de llocs establerts en la normativa de procediment administratiu comú vigent. Així mateix podrà realitzar-se la presentació telemàtica de les sol·licituds a través de la web del SERVEF (www.servef.gva.es), en l'enllaç «Sol·licitud Telemàtica » que hi ha associat a cada ajuda publicada; per a això, el sol·licitant haurà de disposar de firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós admesos per la seu electrònica de la Generalitat (https://sede.gva.es).  
2. El termini per a la presentació de les sol·licituds serà de 15 dies naturals a comptar des de l'endemà de publicació d'esta resolució en el Diari Oficial de la Comunitat Valenciana.   
3. En el cas que els documents exigits que s'han d'adjuntar a la sol·licitud de concessió d'ajudes estigueren en poder de qualsevol òrgan de l'administració actuant, sempre que no hagen transcorregut més de cinc anys des de la finalització del procediment a què corresponguen, el sol·licitant podrà acollir-se al que estableix la legislació del Procediment Administratiu Comú de les administracions públiques vigent, amb la presentació d'un escrit on es faça constar la data, l'òrgan o dependència a què van ser adreçats, la identificació del procediment en què obren i s'autoritze expressament al SERVEF a demanar aquesta documentació en nom seu.  
4. Les entitats presentaran una única sol·licitud per província i col·lectiu d'entre els arreplegats en l'Ordre de bases reguladores indicant el nombre de persones que sol·liciten atendre, que haurà de ser múltiple de 10 i no inferior a 20 persones.  
  
  
Tretzé. Documents i informacions que han d'adjuntar-se a la petició  
  
1. D'acord amb l'article 12 de l'Ordre, a les sol·licituds presentades s'haurà d'adjuntar la documentació següent:  
a) Còpia compulsada dels documents o escriptures referents a la constitució i estatuts vigents de l'entitat, inscrites en el registre corresponent.  
Als efectes d'acreditar que es compleix el requisit b de l'article2 de l'Ordre, els estatuts o normes que regisquen l'entitat, hauran de tenir en compte l'atenció preferent a algun dels col·lectius de l'article 1 de l'Ordre, de tal manera que quede acreditat el caràcter prevalent que la dita finalitat representa sobre l'activitat general de l'entitat.  
b) Còpia compulsada de l'escriptura on consten els poders de la persona que realitza la sol·licitud o document equivalent en el cas que es tracte d'una Administració pública.  
c) Autorització expressa al SERVEF perquè comprove les dades d'identitat del representant de l'entitat que firma la sol·licitud, de conformitat amb el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana. No obstant si de la comprovació efectuada resulta cap discordança amb les dades facilitades per l'interessat, l'òrgan instructor estarà facultat per a realitzar les actuacions procedents per a aclarir-la. Si el sol·licitant no presta el seu consentiment, haurà d'aportar fotocòpia del document nacional d'identitat.  
d) Declaració responsable de no incórrer en les prohibicions per a obtenir la condició de beneficiari arreplegades en els apartats 2 i 3 de l'article 13 de la Llei 38/2003, de 17 de novembre, General de Subvencions.  
e) Declaració responsable de no haver sol·licitat o percebut altres subvencions, ajudes, ingressos o recursos, provinents de qualsevol altra Administració o ens públic o privat, tant nacional com internacional, que tinguen per objecte el finançament de les activitats subvencionades. En cas contrari, declaració responsable de l'import i procedència de les ajudes sol·licitades o percebudes, amb especificació de la seua normativa reguladora.  
f) D'acord amb el que estableix l'article 22.4 del Reglament de la LGS, la presentació de la sol·licitud de subvenció comportarà l'autorització del sol·licitant perquè l'òrgan concedent obtinga de forma directa l'acreditació de les circumstàncies establertes en els articles 18 i 19 del Reial Decret esmentat a través de certificats telemàtics, i en aquest cas el sol·licitant no haurà d'aportar la corresponent certificació. No obstant això, el sol·licitant podrà denegar expressament aquesta autorització, i haurà d'aportar llavors les certificacions que a continuació s'indiquen, i que tindran un període de validesa de sis mesos a comptar des de la data de la seua expedició d'acord amb el que estableix l'article 23.3 de l'esmentat Reglament:  
 De l'Agència Estatal d'Administració Tributària, el certificat que acredite que el sol·licitant es troba al corrent de les seues obligacions tributàries.  
 De la Tresoreria General de la Seguretat Social el certificat acreditatiu de que el sol·licitant es troba al corrent en el compliment de les seues obligacions.  
 Dels serveis territorials de la Conselleria d'Hisenda i Model Econòmic, el certificat acreditatiu que el sol·licitant no té deutes de naturalesa tributària amb la Generalitat.  
g) Dades de domiciliació bancària segons model disponible amb aquesta finalitat i que es presentarà per duplicat.  
h) Si és el cas, documentació acreditativa de què l'entitat ha sigut declarada «d'utilitat pública»  
i) Documentació justificativa de l'acreditació o inscripció com a entitat col·laboradora en matèria de formació, o declaració responsable sobre el compliment dels requisits exigits en l'article 15 de la Llei 30/2015, de 9 de setembre, per la qual es regula el Sistema de Formació Professional per a l'ocupació en l'àmbit laboral.  
j) Als efectes de justificar que es reuneix el requisit c) de l'article 2 de l'Orde, s'hauran d'acreditar, mitjançant una resolució de concessió de subvencions i liquidació de les mateixes, o document equivalent de l'organisme o entitat concedent en què acredite la realització efectiva de les actuacions en matèria d'orientació a col·lectius en risc d'exclusió social.  
k) Projecte-memòria de les accions que s'hagen de realitzar, en el qual s'indique:  
1. Àmbit territorial on es pretén actuar.  
2. Col·lectiu al qual se sol·licita d'atendre.  
3. Nombre de persones a les quals l'entitat sol·licita atendre, d'acord amb el que estableix l'article 9  
4. Recursos humans requerits per a la realització de les accions, delimitant aquells de què disposa l'entitat en el moment de la sol·licitud i aquells que incorporaran abans de l'inici de les accions.  
5. Instal·lacions i equipaments, tècnics i materials necessaris per al desenvolupament de les accions, especificant si ho són en règim de propietat o arrendats per l'entitat.  
6. Als efectes d'acreditar que es compleix el requisit de la lletra a), punt 2, de l'article 2 de l'Ordre, s'hauran de detallar les instal·lacions i equipaments amb què l'entitat ja compte en l'àmbit de cada província de la Comunitat Valenciana on pretén actuar.  
7. Actuacions, en els últims sis anys, en matèria d'orientació, formació i inserció ja realitzades a col·lectius en risc d'exclusió social, que s'hauran d'acreditar per mitjà de la resolució de concessió de subvencions i liquidació de les mateixes o document equivalent de l'organisme o entitat concedent que certifique la realització efectiva de les esmentades actuacions.  
8. Relació d'experiències en entorns laborals concertades amb empreses o organismes a fi de proporcionar experiència en el món del treball a col·lectius en risc d'exclusió social i que puguen ser acreditades per mitjà de documentació suficient.  
9. Contingut de les accions del bloc 1  
10. Projecte formatiu en model normalitzat, a desenvolupar basant-se en el bloc 2.  
2. Els serveis territorials del SERVEF podran demanar a l'entitat sol·licitant l'aportació addicional d'altres documents o dades aclaridores que estimen necessaris per a resoldre sobre la seua sol·licitud.  
  
Catorzé. Criteris de valoració de les sol·licituds  
1. De conformitat amb allò que disposa l'article 15.4, a la Comissió de Valoració li correspondrà valorar les sol·licituds i memòries admeses d'acord amb els següents criteris i amb la puntuació que s'indica, sobre un màxim de 110 punts:  
a) Actuacions en matèria d'orientació, formació i inserció realitzades a col·lectius en risc d'exclusió social, en els últims sis anys, que puguen ser acreditades mitjançant una resolució de concessió de subvencions i liquidació de les mateixes o document equivalent de l'organisme o entitat concedent que certifique la realització efectiva de les esmentades actuacions: 1 punt per actuació, fins a un màxim de 10 punts.   
b) Documentació que acredite la subscripció i vigència d'acords amb empreses en matèria d'inserció laboral a fi de realitzar experiències en entorns laborals. Els acords, per a ser tinguts en compte, han d'arreplegar les condicions i característiques en què es realitzen aquelles: 2 punts per acord subscrit, fins a un màxim de 10 punts.   
  
c) Nombre de centres que dispose l'entitat a la província preparats per a la realització dels itineraris d'inserció objecte de les presents bases: 2 punts per cada localitat amb centre, fins a un màxim de 10 punts.  
d) Tenir la condició de centre integrat en la Xarxa Orienta GV en data publicació en el DOGV de la convocatòria: 20 punts.  
e) Nombre d'accions d'orientació realitzades i mecanitzades en l'aplicació corresponent, fins a la data final de presentació de sol·licituds, en condició de Centre integrat en la Xarxa Orienta GV, d'acord amb l'escala següent:  
Sense accions, 0 punts  
Entre 1 i 99, 1 punt  
Entre 100 i 199, 2 punts  
Entre 200 i 299, 4 punts  
Entre 300 i 399, 6 punts  
Entre 400 i 499, 8 punts  
Més de 500, 10 punts  
f) Projectes executats per l'entitat, en els últims tres anys, en barris que hagen sigut declarats «d'Acció Preferent»: 2 punts per projecte fins a un màxim de 10.  
g) Entitats que hagen sigut declarades d'utilitat pública segons el que estableix el Reial Decret 1740/2003, de 19 de desembre, sobre procediments relatius a associacions d'utilitat pública: 10 punts.  
h) Entitats que hagen sol·licitat atendre, almenys, 60 persones: 10 punts.  
i) Qualitat de la formació inclosa en el projecte:  
 Si la formació és adequada per a facilitar la participació amb aprofitament en les EEL, s'atorgaran 5 punts.  
 Si la formació és adequada per a facilitar la participació amb aprofitament en les EEL i està orientada a la participació en un futur en cursos de formació certificable, s'atorgaran: 10 punts.  
 En el cas de formació certificable, s'atorgaran: 20 punts.  
 Si no compleix cap de les anteriors condicions s'atorgaran: 0 punts.  
2. En cas d'empat en la puntuació es donarà prioritat a l'entitat que obtinga més punts en el primer criteri. Si es produeix un nou empat se seguirà el mateix procediment amb la resta de criteris en ordre descendent fins a l'últim. Si al final persistira l'empat es donaria prioritat a l'entitat que presente un pla d'igualtat entre dones i homes, prèviament aprovat per qualsevol administració pública o òrgan competent. Si persistira l'empat este es dirimiria per mitjà de la realització d'un sorteig.  
  
3. D'acord amb el que estableix l'article 15.1 de l'Ordre, s'estableix una reserva del 50 % del total de la dotació econòmica a les sol·licituds que es presenten per a atendre al col·lectiu de persones amb discapacitat i una altra del 50 % per a la resta de col·lectius.  
  
Quinzé. Termini de resolució i notificació  
1. D'acord amb el que estableix l'article 16.2 de l'Ordre, el termini màxim per a resoldre i notificar la resolució procedent serà de sis mesos a comptar des de l'endemà de la publicació de la present convocatòria.  
  
2. Un cop haja transcorregut el termini sense que s'haja notificat resolució expressa, les persones interessades podran entendre desestimades les seues sol·licituds per silenci administratiu, d'acord amb el que estableix l'article 25.5 de la LGS. Això sense perjudici que subsistisca l'obligació legal de l'Administració de resoldre expressament sobre la petició formulada.  
3. Les resolucions de concessió d'ajudes esgotaran la via administrativa i contra aquelles podrà interposar-se un recurs contenciós administratiu davant del Jutjat Contenciós Administratiu de la corresponent província en el termini de dos mesos a comptar des de l'endemà de la notificació de la resolució, d'acord amb el que estableixen els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, el recurs de reposició davant de l'òrgan que va dictar la resolució en el termini d'un mes, computat en els termes ja mencionats, de conformitat amb el que disposa la normativa vigent en matèria de Procediment Administratiu Comú de les Administracions Públiques. I això, sense perjudici de la possibilitat que els interessats puguen interposar, si és el cas, qualsevol altre que estimen procedent.  
  
Setzé. Mitjà de notificació o publicació dels distints tràmits a formalitzar en el procediment  
Les notificacions es practicaran per qualsevol mitjà que permeta tenir constància de la recepció per part de l'interessat o el seu representant, i també de la data, la identitat i el contingut de l'acte notificat. La notificació es practicarà en el lloc que s'haja assenyalat amb aquesta finalitat en la sol·licitud.  
  
Disseté. Qualificació del personal tècnic  
1. D'acord amb el que estableix l'article 19.1 de l'Ordre, el personal tècnic que realitze les accions d'orientació laboral haurà d'estar en possessió d'una titulació acadèmica adequada per a l'exercici qualificat de les tasques d'orientació a realitzar. En concret, psicopedagogia, psicologia, pedagogia, treball social, relacions laborals, ciències del treball, educació social i integració social. A més, haurà de comptar amb una experiència professional mínima de 24 mesos escaientment acreditada.  
  
No obstant això, per petició expressa de l'entitat sol·licitant, es podrà autoritzar aquells tècnics de l'entitat que estant en possessió d'una titulació acadèmica universitària, tinguen una experiència mínima de 48 mesos acreditada com cal en la realització d'accions d'orientació laboral.  
En el cas de prestació de serveis d'emprenedoria, no seran imprescindibles les titulacions relacionades anteriorment, sinó que serà prou d'estar en possessió d'una titulació de grau, postgrau o equivalent adequada, i també l'experiència professional de 24 mesos degudament acreditada en la prestació de serveis d'emprenedoria  
2. En el cas del personal encarregat d'impartir la formació en competències clau l'experiència mínima docent requerida serà de 12 mesos  
  
3. L'entitat haurà de garantir que tot el personal tècnic proposat disposa del domini suficient en el maneig d'internet, ferramentes ofimàtiques i xarxes socials per a impartir les accions individuals i grupals que ho requerisquen.  
  
Dihuité. Pòlissa d'assegurances  
1. La pòlissa d'assegurances a subscriure amb caràcter previ a l'inici dels itineraris, establerta en l'article 21, punts 2 i 3 de l'Ordre, haurà de complir les especificacions següents:  
 L'assegurança haurà de cobrir, segons siga el cas, tot l'itinerari.  
 La pòlissa haurà de cobrir els danys que produïsquen els participants, i quedarà el SERVEF exonerat de qualsevol responsabilitat respecte d'això. amb aquesta finalitat, la responsabilitat civil enfront de tercers es considerarà com a despesa relativa a l'execució de les actuacions que componen l'itinerari.  
 Es podrà optar per subscriure una pòlissa d'assegurances col·lectives, amb les indicacions ja exposades, que cobrisca tots els participants del projecte aprovat.  
 En cap cas, un participant podrà iniciar una acció sense que s'haja subscrit la pòlissa d'assegurança d'accidents que haurà de contenir com a mínim les cobertures següents:  
 Defunció per accident.  
 Invalidesa absoluta i permanent per accident.  
 Invalidesa permanent parcial per accident, que serà la que corresponga segons barem.  
 Assistència sanitària per accident amb cobertura equivalent a la de l'assegurança escolar.  
2.L'entitat col·laboradora estarà obligada a tenir la cobertura en l'assegurança d'accidents durant tot el període en què cada persona tinga la condició de participant en les accions.  
  
Dinové. Expedient individual  
1. D'acord amb el que estableix la lletra i) del punt 1 de l'article 3 de l'Ordre, per cada una de les persones ateses, les entitats beneficiàries hauran d'elaborar un expedient individual. Aquest expedient es començarà a elaborar des del primer moment en què la persona inicie la seua participació en el programa, de manera que a cada usuari li correspondrà un únic expedient.  
2. Els documents que han de constar seran el següents:  
a) Entrevista de diagnòstic inicial i disseny de l'itinerari  
b) Compromís personal de participació en l'Itinerari Personalitzat, subscrit pel tècnic orientador i el participant en l'itinerari  
c) Llista resum de totes les accions rebudes per cada persona inscrita en el bloc 1, agrupades per dates, hores i tipus d'acció, amb identificació del tècnic orientador que les ha impartit. Aquesta relació es podrà obtenir per mitjà de l'aplicació informàtica posada a disposició de l'entitat pel Servef.  
d) Fitxa tècnica d'assistència a la tutoria individualitzada, segons model, firmada tant per la persona inscrita com pel tècnic orientador que l'haja impartida. El document inclourà una valoració de la participació global del participant en les accions i les incidències produïdes durant l'itinerari, com a possibles abandons de les accions i els motius.  
  
e) Memòria de participació en l'acció formativa i resultat d'aquesta (en itineraris que la incloguen).  
f) Memòria de participació en les EEL i resultat d'aquestes (en itineraris que la incloga).  
g) Currículum del participant, una vegada finalitzat l'itinerari.  
h) Qüestionari d'avaluació.  
3. L'entitat haurà de realitzar una còpia electrònica de tots els documents enumerats i lliurar una còpia al SERVEF en el moment de la justificació.  
  
Vinté. Compte justificatiu  
Juntament amb l'informe d'auditor, l'entitat presentarà, d'acord amb el que estableix l'article 27.3 de l'Ordre, una memòria d'actuació justificativa del compliment de les condicions imposades en la concessió de la subvenció, a la qual s'adjuntarà la documentació següent:  
  
a) Llista de l'aplicació informàtica en què figuraran les dades de les accions del bloc 1 realitzades mensualment per cada tècnic autoritzat amb aquesta finalitat. Per a justificar les actuacions que s'hi arrepleguen s'adjuntaran:  
1. Fitxes de control de les accions grupals impartides, incloses les relatives a competències clau.  
2. Còpia del full de la fitxa tècnica d'assistència a tutoria individualitzada de la persona inscrita que es corresponga amb les accions concretes incloses en la relació.  
b) Certificat d'execució de les accions formatives, firmat per la persona que exercisca la representació legal de l'entitat beneficiària, que serà generat per l'aplicació informàtica corresponent.  
c) Programa formatiu desenvolupat en les EEL que incloga la valoració i els fulls de control d'assistència.  
  
Vint-i-uné. Justificació amb informe d'auditor  
1. En el termini màxim de dos mesos, i d'acord amb el contingut de l'article 27 de l'Ordre, a partir de la finalització dels itineraris, l'entitat presentarà un compte justificatiu amb aportació d'informe d'auditor. En aquest compte s'inclouran els documents següents:  
 Certificat d'execució del programa, firmat per la persona que exercisca la representació legal de l'entitat beneficiària.  
 Certificat de costos, firmat per la persona que exercisca la representació legal de l'entitat beneficiària.  
 Declaració d'altres costos indirectes o associats, si n'hi ha.  
 Llista d'imputacions per acció formativa (especialitat) i grup (curs), entitat beneficiària.  
 Certificat positiu o negatiu sobre percepció d'altres subvencions, ajudes, ingressos o recursos per a la mateixa finalitat, procedents de qualssevol Administracions o ens públics o privats, nacionals, de la Unió Europea o d'organismes internacionals, firmat per la persona que exercisca la representació legal de l'entitat beneficiària.  
 Memòria relativa a les actuacions d'avaluació i control, firmada per la persona que exercisca la representació legal de l'entitat beneficiària.  
 Presentar les tres ofertes de diferents proveïdors d'acord amb el que estableix l'article 31.3 de la Llei 38/2003, de 17 de novembre, General de Subvencions, modificada per Llei 14/2011, d'1 de juny, de la Ciència, la Tecnologia i la Innovació. Quan l'elecció del proveïdor no recaiga en l'oferta econòmica més avantatjosa haurà de justificar-se expressament en una memòria que respon a criteris d'eficiència i economia.  
 Identificació del subcompte d'ingressos on es comptabilitza la subvenció concedida. Relació de subcomptes de despeses utilitzats per a la gestió de la subvenció.  
Tots aquests documents hauran de ser segellats pel responsable de l'Auditoria que hajarevisat el compte justificatiu.  
2. L'informe de l'Auditor haurà de cobrir el contingut que figura en l'annex III de la Resolució de 18.03.2011, del Servei Públic d'Ocupació Estatal, publicada en el BOE núm. 76, de 30.03.2011, així com el que preveu l'article 29.4 de la Llei 38/2003, de 17 de novembre, General de Subvencions.  
3. Als efectes establerts en l'article 73 del Reglament de la Llei General de Subvencions, els justificants originals presentats es marcaran amb una estampilla, indicant-hi la subvenció per a la justificació de la qual han sigut presentats i si l'import del justificant s'imputa totalment o parcialment a la subvenció.  
4. L'òrgan gestor expedirà, si és el cas, els certificats de comprovació i aprovació de la documentació justificativa de la despesa, i també la proposta de pagament de les bestretes i liquidacions.  
4. Una vegada finalitzat el seu treball l'auditor sol·licitarà una carta, firmada per la persona que va subscriure el compte justificatiu, en la qual s'indicarà que s'ha informat a l'auditor sobre totes les circumstàncies que puguen afectar la correcta percepció, aplicació i justificació de la subvenció. També s'inclouran les manifestacions que siguen rellevants i que servisquen d'evidència addicional a l'auditor sobre els procediments realitzats.  
5. En el cas que en l'informe d'auditor es posaren de manifest incidències que d'acord amb el que estableix la present ordre puguen determinar la minoració de la subvenció, la Subdirecció General competent en la matèria, informarà sobre la procedència d'aquestes.  
  
6. Justificant de devolució al SERVEF de la quantia de la subvenció no utilitzada si la quantitat justificada és inferior a la bestreta rebuda, l'ingrés de la qual s'haurà d'efectuar per mitjà de xec o transferència bancària al compte número 7317-8782-15-8372966706, del qual és titular el SERVEF, identificant el número d'expedient.  
  
Vint-i-dosé. Minoracions de les ajudes concedides per a realització de les accions del bloc 2  
1. D'acord amb el que estableix l'article 30.2.a. de l'Ordre, la falta d'impartició de la totalitat de les hores lectives de bloc 2, aprovades per la resolució de concessió, determinarà la minoració proporcional de la subvenció concedida.  
2. La minoració de la subvenció concedida per les baixes causades per l'alumnat, establertes en article 30.2.b. de l'Ordre, se subjecten al règim següent:  
2,1. Baixes de l'alumnat: Les minoracions per aquest concepte es practicaran sobre tots els costos finançables, a excepció dels relatius a la docència. Una vegada finalitzat el període de substitució de l'alumnat establert en la lletra a) d'aquest apartat no es minorarà la subvenció per baixes de l'alumnat desocupat com a conseqüència de la seua contractació o inserció laboral, i també en el cas de formació certificable per la falta d'assistència a algun mòdul per estar exempt de la seua realització amb certificació prèvia del director territorial competent.  
2,2. Sense perjudici d'això, la diferència numèrica entre l'alumnat que inicie l'acció formativa del bloc 2 i l'alumnat que la finalitze determinarà la minoració proporcional de la subvenció resultant una vegada practicada, si és el cas, la minoració per hores, i tenint en compte el següent:  
a) Abans d'arribar al 25 % de la duració de l'acció formativa, l'entitat podrà incorporar nou alumnat fins a completar el nombre que fixe la resolució de concessió, i substituir les baixes amb noves altes. Quan es tracte d'accions formatives dirigides a l'obtenció de certificats de professionalitat, únicament s'admetrà la substitució, sempre que no s'haja superat aquest percentatge, si es produeix durant els primers cinc dies lectius des de l'inici de l'acció formativa corresponent al certificat de professionalitat.  
b) Es considerarà que l'alumnat ha finalitzat l'acció formativa quan haja assistit almenys al 75 % de la seua duració.  
3. Les minoracions per hores i alumnes, es practicaran sobre totes les despeses d'aquest bloc, a excepció dels relatius a la docència.  
  
Vint-i-tresé. Dret de la competència  
Aquestes subvencions són compatibles amb el Mercat comú i no estan subjectes a comunicació o notificació a la Comissió Europea ja que no resulta aplicable el que estableix l'article 107.1 del Tractat de Funcionament de la Unió Europea per tal com estan destinades a entitats públiques per a la realització d'obres o serveis d'interés general i social i, per tant, no poden afectar els intercanvis comercials perquè no falsegen ni amenacen falsejar la competència.  
  
Vint-i-quatré. Criteri de distribució territorial  
El repartiment territorial dels fons que financen la present convocatòria, i que s'arreplega en l'annex I, s'ha realitzat en funció del percentatge de desocupació que presenta cada una de les tres províncies, en relació amb el total registrat a la Comunitat Valenciana.  
  
  
DISPOSICIONS FINALS  
  
Primera. Facultats d'execució i desenvolupament  
Es faculta el director general del SERVEF per a dictar les instruccions i adoptar les mesures que considere oportunes per al desplegament i l'aplicació d'aquesta ordre, així mateix queda facultat per a modificar els terminis i termes establerts en l'ordre quan concórreguen circumstàncies que ho aconsellen.  
  
Segona. Entrada en vigor  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
Contra la present resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, davant el Jutjat Contenciós Administratiu la Comunitat Valenciana, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa o, potestativament, els recursos administratius que procedisquen d'acord amb la Llei de Procediment Comú de les Administracions Públiques vigent. Tot això sense perjudici que els interessats puguen presentar qualsevol altre recurs que estimen pertinent.  
  
València, 29 de setembre de 2016.- El director general del SERVEF: Enric Nomdedéu Biosca.